b'\n_START_ARTICLE_\nStasys Zaskevi\xc4\x8dius\n_START_SECTION_\nBiografija\n_START_PARAGRAPH_\n1912\xc2\xa0m. bir\xc5\xbeelio 5 d. baig\xc4\x97 Seini\xc5\xb3 gimnazij\xc4\x85, 1912\xe2\x80\x931915\xc2\xa0m. mok\xc4\x97si Sankt Peterburgo universiteto (Rusijos imperija) Fizikos-matematkos fakultete._NEWLINE_Mobilizuotas \xc4\xaf Rusijos imperijos kariuomen\xc4\x99, 1915 02 01 baig\xc4\x97 Vilniaus karo mokykl\xc4\x85, suteiktas prapor\xc5\xa1\xc4\x8diko laipsnis, paskirtas \xc4\xaf 75 ats. batalion\xc4\x85 Var\xc4\x97noje. 1915 06 14 d.\xc2\xa0\xe2\x80\x93 1918 02 17 d. dalyvavo I pasauliniame kare Vakar\xc5\xb3 fronte. 1917 06 07-11 d. dalyvavo II lietuvi\xc5\xb3 kari\xc5\xb3 suva\xc5\xbeiavime Petrograde, i\xc5\xa1rinktas \xc4\xaf Lietuvi\xc5\xb3 kari\xc5\xb3 s-gos komitet\xc4\x85. 1918 02 17 d. A\xc5\xa1menos r. pateko \xc4\xaf vokie\xc4\x8di\xc5\xb3 nelaisv\xc4\x99._NEWLINE_1918 05 gr\xc4\xaf\xc5\xbe\xc4\x99s \xc4\xaf Lietuv\xc4\x85 iki 1919 01 12 d. mokytojavo Marijampol\xc4\x97s \xe2\x80\x9e\xc5\xbdiburio\xe2\x80\x9c gimnazijoje, organizavo vietos policij\xc4\x85. 1919 01 25 paskirtas eiti Lietuvos Kra\xc5\xa1to apsaugos viceministro pareigas antrajame ministr\xc5\xb3 kabinete. 1919 02 vadovavo kariuomen\xc4\x97s dalims nepriklausomyb\xc4\x97s kovose su bol\xc5\xa1evikais Jiezno apylink\xc4\x97se. 1919 04 03 d. paskirtas \xc5\xa0iauli\xc5\xb3 miesto ir apskrities komendanto pad\xc4\x97j\xc4\x97ju, 05 16 d.\xc2\xa0\xe2\x80\x93 Virbalio miesto ir apylink\xc4\x97s, Vilkavi\xc5\xa1kio apylink\xc4\x97s komendantu. 1919 11 18 d. suteiktas p\xc4\x97stininko majoro laipsnis. 1920 07 10 paskirtas Kariuomen\xc4\x97s tiekim\xc5\xb3 vir\xc5\xa1ininko pareigoms. 1920 09 02-05 d. dalyvavo nepriklausomyb\xc4\x97s kovose prie\xc5\xa1 lenkus, 1921 09 18-20 d. kovose prie neutralios zonos. 1922 03 20 d. patvirtintas \xc5\xa0auli\xc5\xb3 s\xc4\x85jungos vyr. instruktoriumi. 1922 05 11 d. paskirtas ypating\xc5\xb3 reikal\xc5\xb3 karininku prie kariuomen\xc4\x97s vado. 1922 06 14 d. kaip reikalingas URM i\xc5\xa1 kariuomen\xc4\x97s paleistas. 1922 06-1923 12 dirbo Lietuvos konsulu Petrograde lietuvi\xc5\xb3 pab\xc4\x97g\xc4\x97li\xc5\xb3 gr\xc4\x85\xc5\xbeinimui \xc4\xaf Lietuv\xc4\x85. 1924 01 12 d. gr\xc4\xaf\xc5\xbeo \xc4\xaf karo tarnyb\xc4\x85, paskirtas \xc4\xaf KAM \xc5\xaakio ir finans\xc5\xb3 valdybos s\xc4\x85matos ir statistikos referentu, kartu d\xc4\x97st\xc4\x97 Auk\xc5\xa1tuosiuose karo technikos kursuose ir Karo mokykloje. 1924 11 01d. paskirtas \xc4\xaf \xc4\x8cekoslovakijos generalinio \xc5\xa1tabo akademij\xc4\x85 Prahoje. 1925 05 15d. pakeltas \xc4\xaf plk. leitenantus. 1926 09 01 d. baigus akademij\xc4\x85 \xc4\xafgijo gen. \xc5\xa1tabo karininko teises, 09 16 d. paskirtas eiti Vyr. kariuomen\xc4\x97s \xc5\xa1tabo II (Informacij\xc5\xb3) skyriau vir\xc5\xa1ininko pareigas. 1927 02 11d. paskirtas Karo mokyklos etatiniu lektoriumi. 1928 10 22 pa\xc4\x8diam pra\xc5\xa1ant paleistas \xc4\xaf gen. \xc5\xa1tabo karinink\xc5\xb3 atsarg\xc4\x85. 1930 11 01 d. priimtas \xc4\xaf Karo mokykl\xc4\x85 civilini\xc5\xb3 tarnautoju-lektoriumi, d\xc4\x97st\xc4\x97 Karo mokykloje, Vytauto did\xc5\xbeiojo karinink\xc5\xb3 kursuose. 1931 02 28 d. paskirtas \xc4\xaf Lietuvi\xc5\xa1kosios enciklopedijos kari\xc5\xa1ko skyriaus tvarkymo komisij\xc4\x85 prie KAM. 1931 04 10 d. priimtas \xc4\xaf karo tarnyb\xc4\x85 Karo mokyklos etatiniu lektoriumi. 1932 04 01d. komandiruotas \xc4\xaf Vytauto Did\xc5\xbeiojo karinink\xc5\xb3 kurs\xc5\xb3 gen. \xc5\xa1tabo skyri\xc5\xb3. 1932 05 24 d. pakeltas \xc4\xaf gen. \xc5\xa1tabo pulkininkus. 1933 07 26 paskirtas Vytauto Did\xc5\xbeiojo karinink\xc5\xb3 kurs\xc5\xb3 etatiniu lektoriumi. Bendradarbiavo \xe2\x80\x9eKarde\xe2\x80\x9c, \xe2\x80\x9eKaryje\xe2\x80\x9c, \xe2\x80\x9eTrimite\xe2\x80\x9c, \xe2\x80\x9eLietuvos aide\xe2\x80\x9c, \xe2\x80\x9eLietuvos \xc5\xbeiniose\xe2\x80\x9c. 1939 09 11 d. paskirtas karo eta\xc5\xa1\xc4\x97 Maskvoje. 1940 05 25 d. perkeltas Ypatingo skyriaus santykiams su SSRS kariuomene vir\xc5\xa1ininku._NEWLINE_SSRS okupavus Lietuv\xc4\x85 1940 06 25 d. paskirtas III p\xc4\x97st. divizijos vadu. 1940 06 30 d. pakeltas \xc4\xaf divizijos generolus. Likviduojant Lietuvos kariuomen\xc4\x99 1940 12 20 d. i\xc5\xa1 kariuomen\xc4\x97s atleistas. 1941 01-03 mokytojavo parengiamuosiuose darbinink\xc5\xb3 ir valstie\xc4\x8di\xc5\xb3 kursuose prie VU. Vokie\xc4\x8di\xc5\xb3 okupacijos metu iki 1942 pab. d\xc4\x97st\xc4\x97 VPI. Persik\xc4\x97l\xc4\x99s \xc4\xaf Raseinius nuo 1942 11 vadovavo pogrindinei organizacijai \xe2\x80\x9eLaisv\xc4\x97s \xc5\xa1auliai\xe2\x80\x9c, kartu su kpt. Vytautu Digriu Girkalnio, Ariogalos, Betygalos vls. ir kpt. Jonu \xc5\xbdemai\xc4\x8diu \xc5\xa0iluvos, Tytuv\xc4\x97n\xc5\xb3, kelm\xc4\x97s vls. organizavo 2 batalionus, v\xc4\x97liau prijungtus prie Vietin\xc4\x97s rinktin\xc4\x97s, kovai su okupantais. Dalyvavo leid\xc5\xbeiant pogrindin\xc4\xaf laikra\xc5\xa1t\xc4\xaf \xe2\x80\x9eLaisv\xc4\x97s trimitas\xe2\x80\x9c. Antrosios sovietin\xc4\x97s okupacijos prad\xc5\xbeioje 1945 mokytojavo Kauno suaugusi\xc5\xb3j\xc5\xb3 gimnazijoje. 1945 11 13d. suimtas. kalintas Kaune, Vilniuje. 1946 08 15 LSSR MVD karo tribunolo nuteistas 15 met\xc5\xb3 lagerio ir 5 metams tremties, i\xc5\xa1ve\xc5\xbetas \xc4\xaf kal\xc4\x97jim\xc4\x85 Svija\xc5\xbeske, Verchnij Usolo r., Totorijoje. Nuo 1947 kalintas kal\xc4\x97jime Tobolske, Tiumen\xc4\x97s sr., lageryje Oziorlage, Irkutsko sr. 1954 01 22 d. SSRS Auk\xc5\xa1\xc4\x8diausiosios tarybos Prezidiumo sprendimu bausm\xc4\x97s laikas sutrumpintas, 01 28 d. atve\xc5\xbetas \xc4\xaf Butyrk\xc5\xb3 kal\xc4\x97jim\xc4\x85 Maskvoje ir paleistas. Gr\xc4\xaf\xc5\xbe\xc4\x99s \xc4\xaf Lietuv\xc4\x85 nuo 1955 10 01 d. mokytojavo Kauno komjaunimo mokykloje. Palaidotas Kauno Petra\xc5\xa1i\xc5\xabn\xc5\xb3 kapin\xc4\x97se.\n_START_SECTION_\nLiterat\xc5\xabra\n_START_PARAGRAPH_\nLietuvos kariuomen\xc4\x97s karininkai 1918\xe2\x80\x931953 VIII tomas. Vilnius:Lietuvos nacionalinio muziejaus biblioteka, 2008'